VILNIAUS RAJONO SAVIVALDYBĖS TARYBA

SPRENDIMAS

DĖL NUOMOS MOKESČIO UŽ VALSTYBINĘ ŽEMĘ TARIFŲ IR LENGVATŲ NUSTATYMO

2019 m. liepos 26 d. Nr. T3-282

Vilnius

Vadovaudamasi Lietuvos Respublikos vietos savivaldos įstatymo 16 straipsnio 2 dalies 18 punktu, Lietuvos Respublikos Vyriausybės 2002 m. lapkričio 19 d. nutarimo Nr. 1798 „Dėl nuomos mokesčio už valstybinę žemę“ 1.4., 1.8. punktais, Lietuvos Respublikos Vyriausybės 2003 m. lapkričio 10 d. nutarimo Nr. 1387 „Dėl žemės nuomos mokesčio už valstybinės žemės sklypų naudojimą“ 3, 8 punktais, Vilniaus rajono savivaldybės taryba n u s p r e n d ž i a:

1. Nustatyti nuomos mokesčio už valstybinę žemę tarifus:

1.1. kai valstybinė žemė išnuomota be aukciono ir sudaryta valstybinės žemės nuomos sutartis, žemės nuomos mokestis apskaičiuojamas nuo žemės sklypo vidutinės rinkos vertės, nustatytos pagal žemės verčių žemėlapius:

1.1.1. fizinių asmenų žemei – 0,2 proc. žemės vertės;

1.1.2. juridinių asmenų žemės ūkio paskirties žemei – 0,1 proc. žemės vertės;

1.1.3. juridinių asmenų kitų paskirčių žemei zonose: 58.1 – 58.4, 58.6, 58.17 – 58.21, 58.24, 58.44, 58.49, 58.50, 58.77, 58.82, 58.87 – 58.88, 58.90 – 58.91 – 0,3 proc. žemės vertės;

1.1.4. juridinių asmenų kitų paskirčių žemei zonose: 58.5, 58.7, 58.12 - 58.16, 58.22, 58.23, 58.25, 58.39 - 58.42, 58.45, 58.48, 58.51, 58.52, 58.65 – 58.70, 58.78 – 58.79, 58.83 – 58.86, 58.89 – 0,5 proc. žemės vertės;

1.1.5. juridinių asmenų kitų paskirčių žemei (išskyrus zonas, paminėtas 1.1.3. ir 1.1.4. punktuose) – 0,8 proc. žemės vertės.

1.2. kai valstybinė žemė suteikta naudotis teisės aktų nustatyta tvarka arba yra leista žeme naudotis žemę administruojančių institucijų sprendimais, tačiau žemės nuomos sutartys nesudarytos, žemės nuomos mokestis apskaičiuojamas nuo žemės vertės, nustatytos pagal einamųjų metų sausio 1 d. taikytus žemės verčių žemėlapius:

1.2.1. fizinių asmenų žemei – 0,2 proc. žemės vertės;

1.2.2. juridinių asmenų žemei – 0,8 proc. žemės vertės.

1.3. kai žemės sklypas nėra suformuotas ir žemės nuomos mokestis apskaičiuojamas pagal Nekilnojamojo turto registre nurodytą pastato (patalpų) ar statinio užstatytą plotą, įvertintą pagal einamųjų metų sausio 1 d. taikytus žemės verčių žemėlapius:

1.3.1. fizinių asmenų žemei zonose: 58.1, 58.3, 58.6, 58.18, 58.19, 58.21, 58.24, 58.44, 58.49, 58.50, 58.77, 58.82, 58.87 – 58.91 – 1 proc. žemės vertės;

1.3.2. fizinių asmenų žemei zonose: 58.5, 58.7, 58.12 - 58.16, 58.22, 58.23, 58.25, 58.39, 58.40, 58.42, 58.45, 58.48, 58.51, 58.52, 58.65 - 58.70, 58.78, 58.79, 58.81, 58.83 – 58.86 – 1,5 proc. žemės vertės;

1.3.3. fizinių asmenų žemei, išskyrus zonas, paminėtas 1.3.1. ir 1.3.2. punktuose – 2 proc. žemės vertės.

1.3.4. juridinių asmenų žemei – 4 proc. žemės vertės.

2. Nustatyti neapmokestinamąjį bendrą žemės sklypų plotą fiziniams asmenims:

2.1. asmenims, kurių šeimose mokestinio laikotarpio pradžioje nėra darbingų asmenų ir kuriems nustatytas 0-40 procentų darbingumo lygis arba kurie yra sukakę senatvės pensijos amžių ar yra nepilnamečiai:

kaimo vietovėse –3 ha;

Nemenčinės mieste – 0,25 ha;

2.2. asmenims (Vilniaus rajono gyventojams) žemės ūkio paskirties žemei:

kaimo vietovėse – 3 ha;

Nemenčinės mieste – 0,25 ha.

3. Atleisti nuo žemės nuomos mokesčio mokėtojus, kurių apskaičiuota žemės nuomos mokesčio suma ne didesnė kaip 3 eurai.

4. Atleisti nuo valstybinės žemės nuomos mokesčio mokėjimo už:

4.1. mokslo ir studijų institucijų, nurodytų Lietuvos Respublikos mokslo ir studijų įstatyme, naudojamą žemę;

4.2. biudžetinių įstaigų, veikiančių pagal Lietuvos Respublikos biudžetinių įstaigų įstatymą, naudojamą žemę;

4.3. bažnyčių ir šventorių užimtą žemę bei sklypus, priskirtus prie religinėms bendrijoms sugrąžintų pastatų ir statinių (jeigu pastatai ir statiniai nenaudojami ūkinei komercinei veiklai);

4.4. valstybės ir savivaldybių viešųjų sveikatos priežiūros įstaigų naudojamą žemę;

4.5. valstybinę miškų ūkio paskirties žemę, suteiktą miškų urėdijoms;

4.6. krašto apsaugos objektų užimtą žemę;

4.7. labdaros organizacijų ir fondų, įsteigtų Lietuvos Respublikos labdaros ir paramos įstatymo nustatyta tvarka, naudojamą žemę;

4.8. daugiabučių namų savininkų bendrijų ir gyvenamojo namo statybos bendrijų naudojamą žemę;

4.9. valstybinių rezervatų bei nacionalinių ir regioninių parkų teritorijoje esančių rezervatų žemę;

4.10. nacionalinių parkų, regioninių parkų, kraštovaizdžio, kraštovaizdžio-kultūrinių, geologinių, geomorfologinių, botaninių-zoologinių, botaninių, zoologinių, hidrografinių ir pedologinių draustinių teritorijoje ir jų apsaugos zonose esančią žemės ūkio ir miškų ūkio įmonių žemę, išskyrus žemės ūkio naudmenas, pastatų, kiemų, kelių ir tvenkinių užimtą žemę;

4.11. gamtos paminklų žemę, išskyrus pastatų, kiemų ir kelių užimtą žemę;

4.12. archeologijos paminklų bei istorijos paminklų (neveikiančių kapinių ir laidojimo vietų) teritorijų ir jų apsaugos zonų žemę (Valstybinės žemės nuomos mokestis imamas už archeologijos ir istorijos paminklų (neveikiančių kapinių ir laidojimo vietų) teritorijoje ir jų apsaugos zonoje esančių namų valdų, kitų pastatų, kiemų, tvenkinių, kelių užimtą žemę);

4.13. istorijos, architektūros ir dailės paminklų ir jų teritorijų, muziejų ir muziejinei veiklai naudojamą žemę kaimo vietovėse.

5. Pripažinti netekusiu galios Vilniaus rajono savivaldybės tarybos 2015 m. birželio 26 d. sprendimą Nr. T3-273 „Dėl nuomos mokesčio už valstybinę žemę tarifų ir lengvatų nustatymo“.

6. Sprendimą taikyti 2019 metų ir vėlesnių mokestinių laikotarpių nuomos mokesčiui už valstybinę žemę apskaičiuoti.

7. Šį sprendimą teisės aktų nustatyta tvarka paskelbti Teisės aktų registre, vietinėje spaudoje ir Savivaldybės tinklalapyje.

Savivaldybės merė	Marija Rekst